આ ગ-રોડને ૧૪ કિમી સુધી સીક્સ લેન કરવામાં આવશે. અત્યારે આ રોડ ફોર લેન છે. અને ત્યાં રોડની બંને બાજુ એક-એક લેન વધી શકે તેટલી જગ્યા પણ ઉપલબ્ધ છે. આ રોડને પહોળો કરી શકાય છે કે નહિ તે બાબતે અગાઉ અભ્યાસ પણ કરવામાં આવ્યો છે અને ત્યારબાદ તેને સીક્સ લેન બનાવવા માટે વિચાર કરવામાં આવ્યો છે. ગ અને ખ રોડ બંને મહાત્મા મંદિરને સ્પર્શતો રોડ એરિયા છે. અને તેથી જ આ બંને રોડને પહોળો કરવા માટેના આયોજનો છે. સ્માર્ટ સિટી અંતર્ગત આ રોડને પહોળો કરવાના આયોજનો છે. તથા શહેરીજનોને સાયકલ ચલાવવા માટેની પણ સુવિધા ઉપલબ્ધ કરવાનો મુદ્દો સ્માર્ટ સિટીમાં મહત્વનું પરિબળ છે. શહેરીજનો માટે સાયકલ ટ્રેક બનાવવા પર ભાર મુકાયો છે. અને તેથી જ ખ રોડની જેમ ગ-રોડ પર પણ સાયકલ ટ્રેકની જોગવાઈ કરાશે.